Document ID: 32009R0363

KOMISSION ASETUS (EY) N:o 363/2009,
annettu 4 päivänä toukokuuta 2009,
Euroopan maaseudun kehittämisen maatalousrahaston (maaseuturahaston) tuesta maaseudun kehittämiseen annetun neuvoston asetuksen (EY) N:o 1698/2005 soveltamista koskevista yksityiskohtaisista säännöistä annetun asetuksen (EY) N:o 1974/2006 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Euroopan maaseudun kehittämisen maatalousrahaston (maaseuturahaston) tuesta maaseudun kehittämiseen 20 päivänä syyskuuta 2005 annetun neuvoston asetuksen (EY) N:o 1698/2005 (1) ja erityisesti sen 91 artiklan,
sekä katsoo seuraavaa:
(1)
Asetusta (EY) N:o 1698/2005, jossa vahvistetaan maaseudun kehittämiseen maaseuturahastosta myönnettävän tuen oikeudellinen kehys yhteisössä, on muutettu Euroopan maaseudun kehittämisen maatalousrahaston (maaseuturahaston) tuesta maaseudun kehittämiseen annetun asetuksen (EY) N:o 1698/2005 muuttamisesta 19 päivänä tammikuuta 2009 annetulla neuvoston asetuksella (EY) N:o 74/2009 (2). Sen vuoksi komission asetusta (EY) N:o 1974/2006 (3) olisi täydennettävä uusilla yksityiskohtaisilla täytäntöönpanosäännöillä.
(2)
Maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (4) mukaisen maitokiintiöjärjestelmän päättyminen edellyttää erityisiä toimia maidontuottajilta. Sen vuoksi on aiheellista kumota ohjelmakauden alusta alkaen rajoitus, jonka mukaan maitotiloille myönnetään investointitukea vain, jos yksittäiselle tilalle vahvistettuja tuotantokiintiöitä ei ylitetä.
(3)
Asetuksessa (EY) N:o 74/2009 säädetään vaatimuksesta tarkistaa kansalliset strategiasuunnitelmat. Olisi määriteltävä, mitä tähän tarkistukseen vähintään kuuluu.
(4)
Asetuksen (EY) N:o 1698/2005 16 a artiklassa säädettyjen toimintalinjojen tärkeyden vuoksi mainitun artiklan ensimmäisen täytäntöönpanon jälkeen tehtäviä maaseudun kehittämisohjelmien tarkistuksia olisi pidettävä asetuksen (EY) N:o 1698/2005 19 artiklan 1 kohdan mukaisina tarkistuksina ja niistä olisi tehtävä komission päätös.
(5)
Asetuksessa (EY) N:o 74/2009 luetellaan mahdollisia vaikutuksia, joita asetuksen (EY) N:o 1698/2005 16 a artiklassa tarkoitettuihin toimintalinjoihin liittyvillä toimilla pyritään saavuttamaan. Tämä luettelo ei ole kattava, ja jäsenvaltiot voivat ehdottaa muita mahdollisia vaikutuksia, joita edellä mainituilla toimilla pyritään saavuttamaan. Jotta kuitenkin yhdenmukaisuus jo tunnistettujen mahdollisten vaikutusten ja uusia haasteita koskevien toimien lujittamiseen liittyvän yleisen tavoitteen välillä voitaisiin varmistaa, komission olisi tarkistettava jäsenvaltioiden ehdottamat uudet mahdolliset vaikutukset ja maaseudun kehittämiskomitean olisi annettava niistä lausunto. Sen vuoksi uusia mahdollisia vaikutuksia aiheuttavista muutoksista olisi tehtävä komission päätös.
(6)
Koska tarkistukset koskevat usein vähämerkityksisiä poikkeuksia yhteisten markkinajärjestelyjen ja maaseudun kehittämisen välisiin rajalinjaperiaatteisiin ja jotta hallinnollisia rasitteita vähennettäisiin, komission ei tulisi enää tehdä päätöksiä tarkistuksista, jotka koskevat asetuksen (EY) N:o 1698/2005 5 artiklan 6 kohdassa tarkoitetun poikkeuksen muuttamista. Sen vuoksi tällainen tarkistusluokka olisi poistettava asetuksen (EY) N:o 1974/2006 7 artiklan luettelosta.
(7)
Yhteisen markkinajärjestelyn uudistuksesta johtuvan rakenneuudistuksen kohteena oleville tiloille myönnettävää tukea koskevien elinkeinosuunnitelmien sisältö ja arviointiperusteet olisi täsmennettävä.
(8)
Koska ”kesannointitoimenpide” lakkautetaan yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (EY) N:o 1290/2005, (EY) N:o 247/2006, (EY) N:o 378/2007 muuttamisesta ja asetuksen (EY) N:o 1782/2003 kumoamisesta 19 päivänä tammikuuta 2009 annetun neuvoston asetuksen (EY) N:o 73/2009 (5) nojalla, tähän toimenpiteeseen viittaavia säännöksiä on mukautettava.
(9)
Investointihankkeiden toteuttamisen helpottamiseksi nykyisessä talous- ja rahoituskriisissä, ennakkomaksujen enimmäismäärää olisi nostettava vuosina 2009 ja 2010.
(10)
On aiheellista mukauttaa eräisiin maaseuturahastosta yhteisrahoitettaviin toimenpiteisiin ja kansalliseen lisärahoitukseen myönnettävää valtiontukea koskevat säännökset, jotta niiden soveltamisala voitaisiin selkeyttää ja ottaa huomioon asetuksella (EY) N:o 74/2009 käyttöön otettu yhteisen markkinajärjestelyn uudistuksesta johtuvan rakenneuudistuksen kohteena olevia tiloja koskeva uusi toimenpide.
(11)
Asetuksen (EY) N:o 1698/2005 78 artiklan f kohdassa oleva ilmaisu ”merkittävä muutos” on tarpeen määritellä.
(12)
Jotta asetuksen (EY) N:o 1698/2005 16 a artiklassa säädettyjä toimintalinjoja koskevia toimia voitaisiin seurata, osan mainitun asetuksen 80 artiklassa tarkoitetuista yhteisistä seuranta- ja arviointisäännöistä muodostavat tuotosta koskevat indikaattorit ja niihin liittyvät tavoitteet olisi eriytettävä toimien tyyppien mukaan.
(13)
Jäsenvaltioiden on annettava tarkistetuissa ohjelmissaan tiedot asetuksen (EY) N:o 1698/2005 16 a artiklassa mainittuihin toimintalinjoihin liittyvien toimien tyypeistä ja ilmoitettava, mitkä näistä toimista perustuvat uuteen toimenpiteeseen eli mitä toimenpiteitä ei ole vielä hyväksytty maaseudun kehittämisohjelmassa. Lisäksi on esitettävä ohjeellinen maaseuturahaston rahoitusosuus vuosia 2010-2013 varten. Sen vuoksi asetuksen (EY) N:o 1974/2006 liitteitä olisi muutettava.
(14)
Jotta johdonmukaisuus asetuksen (EY) N:o 74/2009, jota tämän asetuksen säännökset täydentävät, soveltamispäivän kanssa säilyisi, tätä asetusta olisi sovellettava 1 päivästä tammikuuta 2009. Tällaisen taannehtivan soveltamisen olisi oltava asianomaisten tuensaajien oikeusvarmuutta koskevan periaatteen mukainen.
(15)
Sen vuoksi asetusta (EY) N:o 1974/2006 olisi muutettava.
(16)
Tässä asetuksessa säädetyt toimenpiteet ovat maaseudun kehittämiskomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1974/2006 seuraavasti:
1)
Korvataan 2 artiklan 3 kohta seuraavasti:
”3. Maitoalaa lukuun ottamatta, jos yhteisessä markkinajärjestelyssä, myös suorassa tukijärjestelmässä, jota rahoitetaan Euroopan maatalouden tukirahastosta (EMOTR), rajoitetaan tuotantoa tai rajataan yhteisön tukea yksittäisten viljelijöiden, tilojen tai jalostuslaitosten tasolla, asetuksen (EY) N:o 1698/2005 nojalla ei voida tukea investointeja, jotka kasvattaisivat tuotannon yli näiden rajoitusten tai rajoitteiden.”;
2)
Lisätään 3 a artikla seuraavasti:
”3 a artikla
Asetuksen (EY) N:o 1698/2005 12 a artiklan mukaiseen kansallisten strategiasuunnitelmien tarkistukseen on kuuluttava niiden mainitun asetuksen 11 artiklan 3 kohdassa vahvistettujen asiaankuuluvien tekijöiden tarkistus, jotka liittyvät mainitun asetuksen 16 a artiklan 1 kohdassa säädettyihin toimintalinjoihin, ja erityisesti tärkeimpien määrällisesti ilmaistujen tavoitteiden tarkistus.
Kansallisessa strategiassa on määriteltävä asetuksen (EY) N:o 1698/2005 69 artiklan 5 a kohdassa tarkoitettu kullekin mainitun asetuksen 16 a artiklan 1 kohdassa tarkoitetulle toimintalinjalle kyseisessä jäsenvaltiossa jaettu likimääräinen ja ohjeellinen maaseuturahaston rahoitusosuus ja siinä on oltava jakoa koskevat asianmukaiset selitykset.”;
3)
Korvataan 5 artiklan 1 kohdan ensimmäinen alakohta seuraavasti:
”Asetuksen (EY) N:o 1698/2005 16 ja 16 a artiklassa tarkoitettujen maaseudun kehittämisohjelmien sisältö on vahvistettava tämän asetuksen liitteen II mukaisesti.”.
4)
Muutetaan 7 artiklan 1 kohta seuraavasti:
a)
korvataan d alakohta seuraavasti:
”d)
tarkistus koskee asetuksen (EY) N:o 1698/2005 16 a artiklan ensimäistä täytäntöönpanoa;”;
b)
lisätään kohta seuraavasti:
”e)
tarkistus aiheuttaa asetuksen (EY) N:o 1698/2005 16 a artiklassa mainittuihin toimintalinjoihin liittyvän uuden mahdollisen vaikutuksen, jota ei luetella mainitun asetuksen liitteessä II.”.
5)
Korvataan 9 artiklan 1 kohta seuraavasti:
”1. Edellä 6 artiklan 1 kohdan c alakohdassa tarkoitetut jäsenvaltioiden tekemät ohjelmamuutokset voivat olla rahoituksen jakautumisen toimenpidekohtaisia muutoksia jonkin toimintalinjan sisällä sekä muita kuin rahoitukseen liittyviä muutoksia, jotka koskevat uusien toimenpiteiden ja toimintalinjatyyppien käyttöönottoa, nykyisten toimenpiteiden ja toimintalinjatyyppien lakkauttamista, asetuksen (EY) N:o 1698/2005 5 artiklan 6 kohdassa tarkoitettuun poikkeukseen liittyviä muutoksia tai ohjelmaan sisältyviä nykyisiä toimenpiteitä koskevia tietoja tai kuvauksia.”.
6)
Lisätään 24 a artikla seuraavasti:
”24 a artikla
Asetuksen (EY) N:o 1698/2005 35 a artiklassa tarkoitetussa elinkeinosuunnitelmassa on
a)
kuvattava suunnitellun rakenneuudistuksen pääpiirteet, mukaan lukien tuotannon monipuolistaminen maataloustoimintojen ulkopuolelle;
b)
täsmennettävä erityistavoitteet.”.
7)
Poistetaan 27 artiklan 6 kohdan ensimmäinen alakohta.
8)
Lisätään 46 artiklaan kohta seuraavasti:
”Tätä artiklaa sovelletaan myös sitoumuksiin, jotka liittyvät asetuksen (EY) N:o 73/2009 voimaantulon jälkeen tapahtuvaan kesannoinnin lakkauttamiseen. Tuensaajan pyynnöstä mukautusten tekeminen tällaisiin sitoumuksiin voidaan sallia myös, jos tarkistuslauseketta ei ole.”;
9)
Lisätään 56 artiklan 2 kohdan ensimmäiseen alakohtaan virke seuraavasti:
”Kun kyseessä ovat investoinnit, joista tehtiin tuen myöntämistä koskeva yksittäinen päätös vuonna 2009 tai 2010, ennakon määrää voidaan lisätä enintään 50 prosenttiin kyseiseen investointiin liittyvästä julkisesta tuesta.”;
10)
Korvataan 57 artiklan 2 kohta seuraavasti:
”2. Maaseudun kehittämisohjelmat voivat sisältää jäsenvaltioiden maaseudun kehittämiseksi suorittamia perustamissopimuksen 36 artiklan soveltamisalaan kuulumattomia maksuja asetuksen (EY) N:o 1698/2005 25, 43-49 ja 52 artiklan mukaisiin toimenpiteisiin ja mainitun asetuksen 21, 24, 28, 29, 30 ja 35 a artiklan mukaisten toimenpiteiden nojalla toteutettuihin toimiin taikka perustamissopimuksen 36 artiklan soveltamisalaan kuulumatonta kansallista lisärahoitusta asetuksen (EY) N:o 1698/2005 25, 27, 43-49 ja 52 artiklan mukaisiin toimenpiteisiin ja mainitun asetuksen 21, 24, 28, 29, 30 ja 35 a artiklan mukaisten toimenpiteiden nojalla toteutettuihin toimiin ainoastaan, jos kyseinen valtiontuki on tämän asetuksen liitteessä II olevan 9 kohdan B kohdan mukainen.”;
11)
Lisätään 4 jaksoon ”Seuranta ja arviointi” 59 a artikla seuraavasti:
”59 a artikla
Asetuksen (EY) N:o 1698/2005 78 artiklan f alakohdassa ilmaisuun ”merkittävät ehdotukset maaseudun kehittämisohjelmien muuttamiseksi” sisältyvät muutokset, joista on tehtävä komission päätös, ja tämän asetuksen 9 artiklan 1 kohdassa tarkoitetut muutokset, lukuun ottamatta muutoksia asetuksen (EY) N:o 1698/2005 5 artiklan 6 kohdassa tarkoitettuun poikkeukseen ja ohjelmaan sisältyviä nykyisiä toimenpiteitä koskeviin tietoihin tai kuvauksiin.”;
12)
Lisätään 62 artiklan 1 kohtaan alakohta seuraavasti:
”Kun kyseessä ovat toimenpiteet, joihin sisältyy asetuksen (EY) N:o 1698/2005 16 a artiklan mukaisesti määriteltyjä toimia, tuotosindikaattorit ja niiden ohjeelliset tavoitteet on jaoteltava toimien tyyppien mukaan.”;
13)
Korvataan 63 artiklan 8 kohdan ensimmäisen alakohta seuraavasti:
”Jos kyseessä on ylivoimainen este tai poikkeuksellinen tilanne, ja erityisesti tietojärjestelmän toiminnan häiriintyessä tai pysyvän yhteyden puuttuessa jäsenvaltio voi toimittaa asiakirjat komissiolle levykkeellä tai muulla soveltuvalla sähköisellä keinolla. Komissiolle on ilmoitettava etukäteen tällaisten asiakirjojen toimittamisesta levykkeellä tai muulla sähköisellä keinolla.”.
14)
Muutetaan liitteet I, II, VII ja VIII tämän asetuksen liitteen mukaisesti.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Sitä sovelletaan 1 päivästä tammikuuta 2009. Tämän asetuksen 1 artiklan 1 kohtaa sovelletaan kuitenkin 1 päivästä tammikuuta 2007.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 4 päivänä toukokuuta 2009.

Labels: 4
19
5
10
6
15